CELEX: 62011TN0452
Language: fi
Date: 2011-08-08 00:00:00
Title: Asia T-452/11: Kanne 8.8.2011 — Western Digital ja Western Digital Ireland v. komissio

15.10.2011   
            
            
               FI
            
            
               Euroopan unionin virallinen lehti
            
            
               C 305/6
            
         Kanne 8.8.2011 — Western Digital ja Western Digital Ireland v. komissio
   (Asia T-452/11)
   2011/C 305/08
   Oikeudenkäyntikieli: englanti
   
      Asianosaiset
   
   
      Kantajat: Western Digital Corp. (Dover, Delaware, Yhdysvallat) ja Western Digital Ireland (Grand Cayman, Caymansaaret (edustajat: asianajaja González Díaz ja barrister P. Stuart)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               velvoittamaan vastaajan esittämään tutkintansa, joka koski Western Digital Corporationin ehdotettua Viviti Technologies Ltd:n ostoa ja Seagaten ehdotettua Samsung Electronics Co. Ltd:n kovalevytoiminnan ostoa, ensimmäisen ja toisen vaiheen aikana kolmansille osapuolille lähettämänsä kyselylomakkeet;
            
         
               —
            
            
               velvoittamaan vastaajan myöntämään oikeuden tutustua Seagate-transaktion ilmoittamista edeltävän ja sen jälkeisen asiakirja-aineistoon, mukaan lukien erityisesti ei-luottamuksellisiin versioihin Seagaten, Samsungin ja komission välisestä kirjeenvaihdosta ja yhteydenottoja koskevista tallennetiedoista ilmoittamispäivään saakka sekä kaikkeen komission sisäiseen viestintään – sekä Seagate/Samsung-asiassa että Western Digital Ireland/Viviti Technologies -asiassa – siltä osin kuin kyseinen aineisto koskee etusijan myöntämistä mainituille kahdelle transaktiolle;
            
         
               —
            
            
               kumoamaan etusijan myöntämistä koskevan päätöksen, joka sisältyy asiassa COMP/M.6203 – Western Digital Ireland/Viviti Technologies 30.5.2011 tehtyyn komission päätökseen (2011/C 165/04) aloittaa ehdotetun keskittymän osalta tutkinnan toinen vaihe asetuksen N:o 139/2004 (1) 6 artiklan 1 kohdan c alakohdan mukaisesti (EUVL 2011 C 165, s. 3); ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat neljään kanneperusteeseen.
   
               1)
            
            
               Ensimmäinen kanneperuste perustuu siihen, että vastaajalla ei väitetysti ollut toimivaltaa määrittää etusijasääntöä keskittymän ilmoittamispäivän perusteella.
            
         
               2)
            
            
               Toinen kanneperuste perustuu siihen, että vastaaja teki oikeudellisen virheen ja loukkasi yleisiä oikeudenmukaisuutta ja hyvää hallintoa koskevia periaatteita, koska
               
                           —
                        
                        
                           vastaajan valitsemalla etusijan myöntämistä koskevalla säännöllä ei ole perustaa unionin oikeudessa, kyseinen sääntö ei ole vakiintuneen oikeuskäytännön mukainen eikä kuulu yrityskeskittymien valvontajärjestelmään;
                        
                     
                           —
                        
                        
                           vastaajan valitsema etusijan myöntämistä koskeva sääntö johtaa järjettömiin seurauksiin
                        
                     
                           —
                        
                        
                           komission valitsemalla säännöllä loukataan yleisiä oikeusperiaatteita.
                        
                     
         
               3)
            
            
               Kolmas kanneperuste perustuu siihen, että vastaaja loukkasi kantajien perusteltuja odotuksia siitä, että Western Digital Corporationin ehdotettua Viviti Technologies Ltd:n ostoa arvioitaisiin sen markkinarakenteen perusteella, joka vallitsi sillä hetkellä, kun kyseinen transaktio allekirjoitettiin, julkistettiin ja ilmoitettiin ennakkoon komissiolle.
            
         
               4)
            
            
               Neljäs kanneperuste perustuu siihen, että vastaaja loukkasi hyvän hallinnon periaatetta, oikeudenmukaisuutta koskevaa periaatetta, suhteellisuusperiaatetta ja syrjimättömyysperiaatetta asettamalla kantajille lisävaatimuksia ja jättämällä ilmoittamatta sen, että meneillään oli toinen samanaikainen transaktio, joka vaikutti samoihin merkityksellisiin markkinoihin.
            
         
      (1)  Yrityskeskittymien valvonnasta 20.1.2004 annettu neuvoston asetus (EY) N:o 139/2004 (EY:n sulautuma-asetus) (EYVL L 24, s. 1).